3. การประกอบธุรกิจของแต่ละสายผลิตภัณฑ์

3.1 ลักษณะของบริการ

(1) โรงพยาบาลสมิติเวช สุขุมวิท

  เป็นโรงพยาบาลขนาด 275 เตียง ในเนื้อที่ 10-1-29 ไร่
  ให้บริการด้านการรักษาพยาบาลทางการแพทย์ครบทุกสาขาโดยคณะแพทย์ผู้เชี่ยวชาญ
  พร้อมทั้งอุปกรณ์การรักษาที่ทันสมัย ครบวงจร ให้บริการทั้งผู้ป่วยนอก
  ผู้ป่วยใน และมีบริการรถ Ambulance ตลอด 24 ชั่วโมง สรุปได้ดังนี้

  ด้านผู้ป่วยนอก ให้บริการตรวจรักษาผู้ป่วยนอก โดยจัดแบ่งตามสาขาของโรคต่างๆ
  มีบริการพิเศษด้านกุมารเวชศาสตร์ จัดเป็นรูปสถาบันกุมารเวช
  ซึ่งให้บริการในแต่ละสาขาย่อยแก่ผู้ป่วยเด็ก ศูนย์สุขภาพสตรี
  ที่ให้บริการและรับปรึกษาด้านสูติ-นรีเวช ซึ่งโรงพยาบาลได้ผ่านการรับรองเป็น
  “โรงพยาบาลสายสัมพันธ์แม่-ลูก” โดยกระทรวงสาธารณสุข องค์การยูนิเซฟ
  และองค์การอนามัยโลก สถาบันหัวใจ คลินิกทันตกรรม สถาบันสุขภาพผิวพรรณ
  สถาบันโรคตับและทางเดินอาหาร ศูนย์เลสิก ศูนย์โรคภูมิแพ้ เป็นต้น

  ด้านผู้ป่วยใน มีหอผู้ป่วย 9 หอ สำหรับผู้ป่วยที่ต้องเข้าพักรักษาตัวในโรงพยาบาล
  แยกเป็นหอผู้ป่วยเด็ก 1 หอ สูติ-นรีเวช 1 หอ หอผู้ป่วยหนัก (ICU) 2 หอ หอทารกแรกเกิด 1
  หอ และหอผู้ป่วยศัลยกรรม และอายุรกรรมทั่วไป 4 หอ

  ด้านการแพทย์ มีแพทย์ผู้เชี่ยวชาญครบทุกสาขา โดยแบ่งเป็น แพทย์ประจำ และแพทย์ที่ปรึกษา
  รวม 460 ท่าน

  (2) โรงพยาบาลสมิติเวช ศรีนครินทร์

  เป็นโรงพยาบาลขนาด 400 เตียง ในเนื้อที่ 43–0-24.3 ไร่ อาคารสูง 18 ชั้น
  พร้อมที่จอดรถใต้ดินอีก 500 คัน มีเส้นทางสัญจรที่เชื่อมต่อกับถนนหลายสาย ทั้งถนนพระราม 9
  ตัดใหม่ ถนนรามคำแหง ถนนศรีนครินทร์ และทางด่วนพิเศษ (Motor Way) ให้บริการผู้ป่วยนอก
  ผู้ป่วยใน และบริการรถ Ambulance ตลอด 24 ชั่วโมง สรุปได้ดังนี้

  ด้านผู้ป่วยนอก ให้บริการตรวจรักษาได้ครบทุกสาขาแพทย์ มีห้องตรวจที่ทันสมัย มีคลินิกพิเศษ
  ได้แก่
  ศูนย์มะเร็งที่พร้อมด้วยเครื่องตรวจวินิจฉัยและบำบัดโรคที่ได้มาตรฐานทัดเทียมกับต่างประเทศ
  และศูนย์กุมารเวช ซึ่งได้ขยายขอบเขตเป็นโรงพยาบาลเด็ก สมิติเวช ศรีนครินทร์
  ให้เป็นสถาบันดูแลสุขภาพของเด็กแบบครบวงจร
  รวมถึงด้านการพัฒนาการของเด็กทุกระยะจนเติบใหญ่

  ด้านผู้ป่วยใน มีหอผู้ป่วยในที่สามารถรองรับได้ถึง 400 ห้องโดยในระยะแรกได้เปิดบริการเพียง
  80 ห้องก่อน

  ด้านการแพทย์ โรงพยาบาลมีแพทย์ผู้เชี่ยวชาญครบทุกสาขา โดยแบ่งเป็น แพทย์ประจำ
  และแพทย์ที่ปรึกษา รวม 485 ท่าน

3.2 การตลาดและภาวะการแข่งขัน

(1) ภาวะการแข่งขันโดยรวม

จากการเจริญเติบโตทางเศรษฐกิจของประเทศไทย ตั้งแต่ปี 2544 เป็นต้นมา โดยเฉพาะปี 2546 ที่มีอัตราการเจริญเติบโตของ GDP สูงถึง 6.8% ส่งผลให้มีเศรษฐกิจขยายตัวทั่วทุกภาครวมทั้งด้าน Healthcare ด้วย โรงพยาบาลเอกชนส่วนใหญ่ได้ขยายการลงทุน ปรับปรุงกิจการประกอบกับรัฐบาลมีนโยบายสนับสนุนและส่งเสริมให้ชาวต่างประเทศเข้ามาใช้บริการรักษาพยาบาลในประเทศไทยและเป็นศูนย์กลางทางการแพทย์ แห่งเอเชียตะวันออกเฉียงใต้ (Medical Health Hub of Asia) ทำให้ภาพรวมของธุรกิจโรงพยาบาลเอกชนมีแนวโน้มที่สดใสต่อไปในอนาคต แต่ในขณะเดียวกัน ภาวะการแข่งขันของโรงพยาบาลเอกชนยิ่งเข้มข้นขึ้น สังเกตได้จากโรงพยาบาลเอกชน พยายามเสนอบริการที่คล้ายกัน และครบวงจรมากยิ่งขึ้น โดยมุ่งเน้นการประชาสัมพันธ์เพื่อแสดงให้เห็นถึงศักยภาพความเป็นผู้นำในด้านการแพทย์ที่ต้องอาศัยความเชี่ยวชาญของแพทย์เฉพาะสาขา ซึ่งมีอัตราการป่วยของประชากรสูงขึ้นเรื่อยๆ ตามภาวะเศรษฐกิจที่ดีขึ้น เช่น มุ่งเปิดศูนย์เฉพาะทางโรคหัวใจ ศูนย์เฉพาะทางโรคตับและทางเดินอาหาร แต่อย่างไรก็ตาม การโฆษณาเชิงธุรกิจยังคงมีข้อจำกัดและแตกต่างไปจากธุรกิจอื่น ที่ไม่ให้มีการโฆษณาอวดอ้างสรรพคุณหรือเผยแพร่สรรพคุณความเชี่ยวชาญของแพทย์และทีมแพทย์ผู้ชำนาญการ

(2) กลุ่มเป้าหมาย

  โรงพยาบาลสมิติเวช เปิดให้บริการแก่ประชาชนทั่วไปเป็นเวลากว่า 25 ปี
  และได้รับความไว้วางใจจากผู้ใช้บริการอย่างต่อเนื่อง กลุ่มลูกค้าของบริษัทฯ
  ส่วนใหญ่เป็นคนที่รักและห่วงใยสุขภาพตนเอง ที่มีฐานะปานกลางจนถึงสูง
  เป็นผู้ที่พักอาศัยและทำงานในกรุงเทพฯ โดยเฉพาะแถบสุขุมวิท และด้านตะวันออกของกรุงเทพฯ
  และยังครอบคลุมถึงภาคตะวันออกของประเทศไทย เช่น จังหวัดสมุทรปราการ ชลบุรี
  ฉะเชิงเทรา จันทบุรี ระยอง และจากการพัฒนาโครงข่ายการจราจรของระบบทางหลวง เช่น
  ถนนมอเตอร์เวย์ กรุงเทพฯ-ชลบุรี และวงแหวนรอบนอก
  ทำให้โรงพยาบาลมีคนไข้มาจากจังหวัดอื่น ๆ เช่น นนทบุรี ปทุมธานี นครราชสีมา เป็นต้น
  นอกจากกลุ่มลูกค้าในประเทศแล้ว บริษัทฯ
  ยังมีลูกค้าชาวต่างประเทศที่อาศัยอยู่ภายในประเทศไทย และที่อาศัยอยู่ในต่างประเทศได้แก่
  ชาวญี่ปุ่น เกาหลี อเมริกัน ยุโรป อินเดีย เนปาล กัมพูชา ภูฐาน เป็นต้น

ผู้มาใช้บริการของบริษัท อาจจำแนกได้เป็นประเภทต่าง ๆ ดังนี้

1.  ประชาชนทั่วไปที่มาใช้บริการด้วยตนเอง

2.  กลุ่มผู้ใช้บริการในรูปของบริษัทหรือองค์กรที่มีสัญญากับบริษัทในการให้บริการตรวจสุขภาพหรือมีประกันสุขภาพให้แก่พนักงานขององค์กร

3.  กลุ่มลูกค้าชาวต่างประเทศที่พำนักอยู่ในประเทศไทย

4.  กลุ่มลูกค้าที่อาศัยอยู่ในต่างประเทศ

5.  กลุ่มลูกค้าบริษัทประกันชีวิตและสุขภาพ

6.  ผู้ป่วยที่ได้รับคำแนะนำของแพทย์จากสถานพยาบาลอื่นให้มาบำบัดรักษาเฉพาะทาง (Referral
    Patient)

  (3) นโยบายด้านการตลาด

-   บริษัทฯ
    มีนโยบายที่จะรักษาภาพพจน์ของโรงพยาบาลในแง่คุณภาพของการให้บริการระดับสูงและเป็นผู้นำทางการแพทย์และเทคโนโลยีที่เกี่ยวข้องด้านการแพทย์
    รวมถึงความมีจริยธรรมของแพทย์และทีมผู้บริหารในการดำเนินธุรกิจ

-   นำเสนอผลิตภัณฑ์และบริการที่มีคุณภาพในระดับมาตรฐานโลก
    เพื่อให้เกิดความพึงพอใจสูงสุดในราคาที่ควรค่า (Value Price) สมเหตุสมผล

-   เน้นจุดแข็งในด้านเป็นศูนย์การรักษาที่ครบวงจรในระดับตติยภูมิ (Tertiary Care) เช่น
    สถาบันหัวใจ สถาบันโรคตับและทางเดินอาหาร ศูนย์สุขภาพสตรี ศูนย์มะเร็ง เป็นต้น

-   เพิ่มส่วนแบ่งการตลาด
    โดยการขยายฐานลูกค้าใหม่ทั้งในและต่างประเทศรวมถึงสร้างความจงรักภักดี (Brand
    Loyalty) ของลูกค้าเดิม

-   ส่งเสริมกิจกรรมทางการตลาดกับลูกค้าปัจจุบันอย่างสม่ำเสมอเพื่อสร้างความสัมพันธ์อย่างต่อเนื่อง
    (Customer Relationship Management) และเป็นช่องทางเพิ่มยอดขายให้สูงขึ้น
    (Increase Wallet Share/ Customer Share)

-   เป็นผู้นำตลาดทางด้านผลิตภัณฑ์
    และนวัตกรรมทางการแพทย์เพื่อที่จะเติมเต็มความต้องการของลูกค้า เช่น
    โรงพยาบาลเด็กสมิติเวช ศรีนครินทร์และศูนย์เฉพาะทางสำหรับเด็กถึง 8 ศูนย์
    ศูนย์สุขภาพผิวพรรณ ศูนย์เลสิกและคลินิกทันตกรรม เป็นต้น

-   เพิ่มช่องทางการจำหน่ายผลิตภัณฑ์ในรูปแบบต่าง ๆ เช่น Outreach services
    และการรักษาแบบเหมาจ่ายหรือ Package บางประเภทตามความต้องการของตลาด เป็นต้น

-   มุ่งเน้นกิจกรรมการตลาดและการประชาสัมพันธ์ทั้งทางตรง หรือทางอ้อม
    โดยร่วมมือกับพันธมิตรทางธุรกิจ (Business Alliances)
    เพื่อให้ประชาชนตื่นตัวในการดูแลสุขภาพอย่างต่อเนื่อง

-   มีการจัดดัชนีชี้วัดความสำเร็จในการดำเนินกิจกรรมทางการตลาด ทั้งเชิงคุณภาพและปริมาณ
    (Qualitative & Quantitative Measurement) หากมุ่งเน้นคุณภาพของกลยุทธ์
    กิจกรรม และผลที่ได้รับมากกว่าปริมาณ

3.3 การจัดหาผลิตภัณฑ์หรือบริการ

  (1) กำลังการผลิต

+---------------------------------------+---------+---------+---------+
| กำลังการผลิต                            | 2547    | 2546    | 2545    |
+---------------------------------------+---------+---------+---------+
| กำลังให้การบริการเต็มที่                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง/วัน)                 | 675     | 675     | 675     |
+---------------------------------------+---------+---------+---------+
| ผู้ป่วยนอก (จำนวนราย)                    | 1,      | 1,      | 1,      |
|                                       | 095,000 | 095,000 | 095,000 |
+---------------------------------------+---------+---------+---------+
| กำลังการให้บริการที่มีอยู่                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง/วัน)                 | 244     | 244     | 244     |
+---------------------------------------+---------+---------+---------+
| ผู้ป่วยนอก (จำนวนราย)                    | 638,750 | 638,750 | 638,750 |
+---------------------------------------+---------+---------+---------+
| ปริมาณการให้บริการจริง                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง/วัน)                 | 157     | 160     | 156     |
+---------------------------------------+---------+---------+---------+
| ผู้ป่วยนอก (จำนวนราย)                    | 566,547 | 493,020 | 461,138 |
+---------------------------------------+---------+---------+---------+
| การใช้กำลังกา                           |         |         |         |
| รให้บริการเปรียบเทียบกับกำลังการให้บริการเต็มที่ |         |         |         |
+---------------------------------------+---------+---------+---------+
| ผู้ป่วยใน (%)                            | 23      | 24      | 23      |
+---------------------------------------+---------+---------+---------+
| ผู้ป่วยนอก (%)                           | 52      | 45      | 42      |
+---------------------------------------+---------+---------+---------+
| การใช้กำลังกา                           |         |         |         |
| รให้บริการเปรียบเทียบกับกำลังการให้บริการที่มีอยู่ |         |         |         |
+---------------------------------------+---------+---------+---------+
| ผู้ป่วยใน (%)                            | 64      | 66      | 64      |
+---------------------------------------+---------+---------+---------+
| ผู้ป่วยนอก (%)                           | 89      | 77      | 72      |
+---------------------------------------+---------+---------+---------+
| อัตราการเพิ่ม (ลด) ของปริมาณการให้บริการจริง |         |         |         |
+---------------------------------------+---------+---------+---------+
| ผู้ป่วยใน (%)                            | (2)     | 3       | 8       |
+---------------------------------------+---------+---------+---------+
| ผู้ป่วยนอก (%)                           | 15      | 7       | 8       |
+---------------------------------------+---------+---------+---------+

(2) การจัดหาผลิตภัณฑ์เพื่อบริการ

 องค์ประกอบที่สำคัญในการให้บริการของบริษัทฯ สรุปได้ดังนี้

1.  คณะแพทย์ผู้เชี่ยวชาญที่ให้ความไว้วางใจในการปฏิบัติหน้าที่และร่วมมือกับบริษัทฯ

2.  บุคลากรทุกแผนก ซึ่งเป็นกำลังสำคัญในการสนับสนุนให้การบริการดำเนินไปอย่างมีประสิทธิภาพ

3.  อุปกรณ์การแพทย์ อุปกรณ์สำนักงาน และระบบ Office Automation ที่ทันสมัย
    รวมทั้งระบบเทคโนโลยีสารสนเทศที่มีประสิทธิภาพ

4.  สถานที่ประกอบการที่เพียงพอและทันสมัย

5.  ยาและเวชภัณฑ์ ซึ่งบริษัทฯ สั่งซื้อจากบริษัทผู้แทนจำหน่ายยา Original เป็นส่วนใหญ่
    และบางส่วนผลิตในประเทศ

(3) ผู้จัดจำหน่ายผลิตภัณฑ์

ปัจจุบัน บริษัทฯ จัดซื้ออุปกรณ์การแพทย์ ยา และเวชภัณฑ์จากบริษัทผู้แทนจำหน่ายในประเทศ
โดยไม่มีสัญญาจัดจำหน่ายที่มีนัยสำคัญ หรือผูกขาดกับผู้จัดจำหน่ายรายหนึ่งรายใด
สำหรับผู้จัดจำหน่ายที่มียอดจัดซื้อมากกว่าร้อยละ 10 ของยอดจัดซื้อ ณ วันที่ 31 ธันวาคม 2547
ได้แก่

-   Zuellig Pharma Co., Ltd. จำนวน 31.00%

-   Diethelm Co., Ltd. จำนวน 24.62%

(4) กระบวนการกำจัดวัตถุดิบเหลือใช้

วัตถุดิบเหลือใช้ในกิจการที่อาจส่งผลกระทบต่อสิ่งแวดล้อม ซึ่งบริษัทฯ
มีมาตรการป้องกันเพื่อลดผลกระทบสรุปได้ดังนี้

(4.1) มลพิษจากวัตถุสิ่งของ

เกิดจากวัสดุเหลือใช้และขยะมูลฝอย เช่น ผ้า พลาสติก เศษอาหาร โลหะ เศษกระดาษ
อาจก่อแก๊สเสียส่งกลิ่นเหม็น และการแพร่ขยายของเชื้อโรค บริษัทฯ
ได้รวบรวมจัดเก็บตามขั้นตอนดังนี้

-   วัสดุ อุปกรณ์ที่เป็นกล่องกระดาษ ขวดพลาสติก ทำการคัดแยกไว้เพื่อรอจำหน่าย

-   วัสดุ อุปกรณ์ เศษวัสดุต่างๆ ทำการแยกไว้ เพื่อรอกรุงเทพมหานคร
    มาจัดเก็บหรือจัดจ้างผู้อื่นมาขนไปทำลาย ให้ถูกต้องตามวิธีการ

-   ขยะมูลฝอยใส่ถุงพลาสติกสีดำมัดปากถุงอย่างดี
    แล้วรวบรวมจัดเรียงใส่ถังคอนเทนเนอร์ของกทม. เพื่อมานำไปกำจัดอีกครั้งหนึ่ง

-   ขยะติดเชื้อได้แยกไว้ต่างหาก ไม่รวมกับขยะธรรมดา โดยจัดเก็บใส่ถุงพลาสติกสีแดง
    ซึ่งพิมพ์ข้างถุงว่า “อันตรายห้ามนำไปใช้อย่างอื่นๆ ถุงขยะติดเชื้อโรงพยาบาล”
    พร้อมกับมัดปากถุงอย่างแน่นหนา บรรจุลงกล่องพิมพ์ข้อความ “ขยะติดเชื้อ
    โรงพยาบาลสมิติเวช สุขุมวิท” และปิดเทปกาว แล้วจึงนำไปเรียงไว้ที่ห้องเก็บขยะติดเชื้อ
    ซึ่งเจ้าหน้าที่ของบริษัทกรุงเทพธนาคม จำกัด จะมาจัดเก็บไปกำจัดให้ถูกต้องอีกครั้งหนึ่ง

-   ขยะที่เป็นเศษอาหาร จัดเก็บใส่ภาชนะเป็นถัง จะมีผู้มารับไปกำจัดให้ทุกวัน

    2.  มลพิษทางน้ำ

  เกิดจากการชำระล้างและระบายของเสียทิ้ง เช่น การชำระล้างภายในห้องน้ำ การขับถ่ายของ
  เสียทิ้ง การล้างวัสดุอุปกรณ์ต่างๆ อาจก่อให้เกิดการหมักหมม ขังเน่าเป็นก๊าซเสีย
  และการแพร่ขยายของเชื้อโรคทางน้ำ ซึ่งบริษัทฯได้ติดตั้งระบบบำบัดน้ำเสียต่างๆ
  ให้ได้ค่าตามมาตรฐานของกรมวิทยาศาสตร์ เพื่อลดมลพิษทางน้ำก่อนปล่อยลงท่อเทศบาล

3.  มลพิษทางอากาศและเสียง

  เกิดจากเครื่องจักรกลต่างๆ เช่น Chiller, Generator และ Motor Pump
  รวมทั้งเกิดจากเครื่องยนต์ของยานพาหนะชนิดต่างๆ เช่น รถยนต์ จักรยานยนต์
  โดยการขับเคลื่อน เผาไหม้ ก่อให้เกิดเขม่า ฝุ่นละออง และก๊าซบางส่วนผสมในอากาศ
  และเสียงรบกวน ซึ่งบริษัทฯ ได้ติดตั้งและจัดให้มีอุปกรณ์ เครื่องมือ เครื่องจักรสำหรับควบคุม
  กำจัด และขจัดมลพิษตามที่หน่วยงานควบคุมมลพิษกำหนด

(4.4) มาตรการป้องกันอื่นๆ

-   บริษัทฯ ได้จัดจ้างบริษัทที่มีความชำนาญเฉพาะทางเข้ามาตรวจสอบ ควบคุม แก้ไข
    เปลี่ยนแปลง ปรับปรุง หรือซ่อมแซม เพื่อให้เกิดผลกระทบต่อสิ่งแวดล้อมน้อยที่สุด
    ตามที่กำหนดในพระราชบัญญัติ “ส่งเสริมและรักษาสิ่งแวดล้อมแห่งชาติ”
    นอกเหนือจากการควบคุมดูแล บำรุงรักษาอย่างสม่ำเสมอ โดยเจ้าหน้าที่ของบริษัทฯ

-   จัดหรือส่งฝึกอบรมเจ้าหน้าที่ผู้เกี่ยวข้องให้มีความรู้
    ความเข้าใจในเรื่องผลกระทบต่อสิ่งแวดล้อม ตลอดจนวิธีปฏิบัติ ควบคุม ป้องกันอย่างถูกต้อง

-   รณรงค์ให้เจ้าหน้าที่จัดทำกิจกรรม 5 ส.

-   บำรุงรักษาเครื่องมือ อุปกรณ์ต่างๆ ให้อยู่ในสภาพแวดล้อมพร้อมใช้งาน ตลอดเวลา

-   เข้าร่วมโครงการเพื่อประหยัดพลังงานของชาติ
    ตามแผนอนุรักษ์พลังงานในอาคารควบคุมของการพัฒนาและส่งเสริมพลังงานในปี 2540

    4.  งานที่ยังไม่ส่งมอบ

-ไม่มี-